鄧湤鉮

鄧湤鉮，又叫鄧思宸，原名鄧寶怡，係香港一間珠寶公司嘅公關，亦係兼職模特兒。2017年2月，佢上無綫節目《有樓萬事足》嗰陣爆出好多驚人言論而出名，畀網民封做「拜金港女」。

底細
鄧寶怡嚟自單親家庭，曾經同阿媽住奧海城。小學就讀路德會呂祥光小學、並喺路德會呂明才中學高中畢業。佢2011年嗰時經朋友介紹，用半工讀方式入咗公關行業。佢2013年先後參加過中華文化小姐同國際旅遊小姐，但都攞唔到獎，不過就有機會同國際旅遊小姐搞手卓能集團主席趙世曾同住過「趙苑」。

2017年2月，鄧寶怡用Seasun呢個名上咗無綫電視探討置業嘅節目《有樓萬事足》，發表好多出位言論，金句包括「有樓有高潮」、「冇樓咪白撞」、「公猴愛洞穴」等等，引起香港觀眾廣泛討論。節目出街後，有一輯疑似佢嘅性感相喺網上流傳，不過佢話唔係自己嚟嘅。2018年，佢接拍改編自李宗瑞迷姦案嘅中國電影《有罪》，有裸露演出。

演出

電視節目
2017年：《有樓萬事足》

電影
2018年：《有罪》

香港女模特兒
湤鉮